open-index/open-wikipedia-markdown huggingface dataset:
Luís Monteagudo

**Luís Monteagudo García**, nado na Coruña o 20 de novembro de 1919 e finado en Santiago de Compostela o 14 de febreiro de 2018, foi un arqueólogo director do Museo Arqueolóxico da Coruña, membro do Deutsches Archäologisches Institut de Berlín, colaborador de Prähistorische Bronzefunde e correspondente da Real Academia da Historia e da Real Academia Galega.

## Traxectoria 
Fixo o bacharelato no Instituto da Coruña. En 1935, con 15 anos, ía coa asociación *Los Amantes del Campo* promovida por Manuel Insua Santos, precedente das actuais asociacións interesadas na arqueoloxía e dedicada a realizar traballos de arqueoloxía, escavando sitios arqueolóxicos e documentando os traballos. En agosto de 1937 comezou a traballar como carteiro auxiliar e despois brigada postal no Servizo de Correos. Foi alistado en 1938 e marchou á fronte. Foi ferido dúas veces na Guerra Civil, unha cun anaco de metralla na cabeza e outra cun tiro da 11 División de Líster. Como mutilado de guerra volveu incorporarse ao Servizo de Correos de abril de 1939 a decembro de 1940.

Licenciouse en Filosofía e Letras na Universidade de Santiago de Compostela en 1941, e doutorouse na Universidade de Madrid en 1949 coa tese *Prehistoria del NW de España. Galicia en Ptolomeo*. Foi profesor na Universidade de Santiago de Compostela desde onde promoveu a primeira campaña de escavacións no Castro de Elviña en 1947, das que foi apartado por motivos políticos. Percorreu Galiza documentando achados e dirixindo escavacións. Percorreu en bicicleta Europa visitando museos e coleccións. Foi director do Museo de Ávila e posteriormente foi nomeado director do Museo Arqueolóxico e Histórico da Coruña, onde formou a moitos arqueólogos que continuaron o seu labor. En 1975 foi apartado do posto pola súa defensa a morte do Museo e o Patrimonio Arqueolóxico e enviado en comisión de servizos forzosa ao Museo das Peregrinacións de Santiago de Compostela onde se xubilou. En calquera caso el sempre se considerou "Director do Museo Arqueolóxico e Histórico da Coruña por oposición, non por dixitación" segundo asinou algúns dos seus escritos. Finou en Santiago de Compostela o 14 de febreiro de 2018.,

## Obras 
* Die Beile der Iberischen Halbinsel, Machados de bronce da Península Ibérica.
* *Hachas de talón*, 1951.
* *Nombres de túmulos y dólmenes en Galicia y Portugal*, 1954.
* *Hispania Germánica*, 1966.
* *Hacha de tope tipo Senra A*, 1975.
* *La religiosidad callaica. Estela funeraria romana de Mazarelas (Oza dos Ríos, A Coruña), cultos astrales, prisciliano y outeiros*. Anuario Brigantino, nº 19, 1996, pp 11-118. 

## Notas 
## Véxase tamén 
### Bibliografía 
* 
* 

### Outros artigos 
* Fundación Luis Monteagudo
### Ligazóns externas 
* Biografía  na Fundación Luis Monteagudo.
* Luis Monteagudo García  no Museo Arqueológico Nacional.
Hymenophyllum tunbrigense

***Hymenophyllum tunbrigense*** é un pequeno fento do xénero *Hymenophyllum* que pertence á familia Hymenophyllaceae. Recibe os nomes comúns de **himenófilo de Tunbridge** ou **fento membranoso de Tunbridge**.

É propio da Europa atlántica e macaronésica, atopándose, logo, en Galiza.

## Descrición 
O rizoma, filiforme e non escamoso, leva tres frondes miúdas, de non máis dunhas ducia de centímetros. As frondes son translúcidas, de aparencia fraca, xa que só teñen unhas poucas camadas de células; de aí o nome de membranoso.

## Hábitats 
O fento membranoso de Tunbridge pode formar importantes colonias sobre rochas húmidas silícicas, a miúdo partillando hábitat con musgos.

## Distribución 
Hoxe en día está presente en toda a vertente atlántica europea temperada. En Francia aparece nos departamentos de Finistère, Côtes-d'Armor, a Mancha, Orne, e Pireneos Atlánticos, Altos Pireneos e en Córsega.

Ademais das zonas temperadas, medra en rexións subtropicais e tropicais de Asia, Norte, Centro e Sur de América; existindo poboacións importantes nas illas da Macaronesia (nos Azores, na illa de Madeira e nas illas Canarias).

Atopáronse pequenas poboacións relictas moi locais no Gran Ducado de Luxemburgo, nos Vosgos franceses, no oeste e norte da Gran Bretaña, Irlanda e Galiza. Na primeira metade do século XX houbo tamén poboación preto de La Roche-en-Ardenne, e nas Ardenas belgas.
miniatura|left|Detalle da folla

## Protección 
As princiapis ameazas desta especie están no manexo do bosque (a especie é sensíbel ao sol e seca axiña), as zonas de lecer preto dos ríos, a escalada e a recolleita. A maioría das poboacións desapareceron en Europa, e as restantes concéntranse nunha poucas fendas rochosas.

En Francia está totalmente protexida.

## Notas 
## Véxase tamén 
### Outros artigos 
* Catálogo galego de especies ameazadas
Fento frisado

O **fento frisado** (***Trichomanes speciosum***) é unha especie de fento común no oeste de Europa. É máis abundante en Irlanda, o Reino Unido, a Bretaña francesa, as Illas Canarias, a illa de Madeira e as illas dos Azores, porén tamén aparece nalgunhas localizacións da Península Ibérica (Galiza, Norte de Portugal), Francia e Italia.

É unha das tres especies europeas de fentos coas follas translúcidas.

## Protección 
A forma de esporófito só se atopa en 16 lugares do Reino Unido, o gametófito está máis espallado. Pensábase que estaba extinta en Escocia mais descubríronse algúns exemplares en Skye na súa forma gametófita. No Reino Unido clasifícase coma especie vulnerábel considerándose en Europa unha das plantas máis ameazadas.

## Notas 
## Véxase tamén 
### Ligazóns externas 
* Habitas.org.uk - Fotografías
Scottish Premier League 2012/13

A tempada **2012–13** da **Scottish Premier League** é a 15ª edición da máxima competición ligueira de fútbol en Escocia, iniciada en 1998. A tempada empezou o 4 de agosto de 2012 e finalizará o 19 de maio de 2013.
## Equipos e estadios 
## Clasificación
Última actualización: 5 de maio de 2013.
Fonte: Scottish Premier League
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos
**(C)** = Campión; **(D)** = Descendido; **(P)** = Promovido; **(O)** = Campión do play-off; **(A)** = Avanza de rolda.

## Véxase tamén 
### Ligazóns externas 
* Páxina oficial
Fentalla

A **fentalla** (***Polystichum setiferum***)
é un fento nativo do sur e o oeste de Europa. É máis abondoso en Irlanda, suroeste da Gran Bretaña, oeste de Francia e noroeste da Península Ibérica, onde se combinan invernos suaves e veráns temperados, aínda que tamén aparece puntualmente no norte e nordés de Escocia e leste de Crimea e Turquía; na rexión Mediterránea adoita medrar en cotas altas. Medra en bosques sombrizos e húmidos.

## Descrición 
As frondes, de cor verde brillante miden 30-120 cm de lonxitude. Xeralmente son caídas e polo xeral nun número de 4-10 follas nunha planta madura.
As follas son de textura suave, bipinnadas (pinadas en plantas novas). Cada pinna mide de 4 a 14&nbsp;cm de longo, cunha gran pínnula apuntada cara a arriba na base e as outras pínulas diminuíndo de tamaño dende a base. As frondes individuais viven de 9 a 15 meses e permanecen unidos ao rizoma despois de murchar. Os soros ocupan dúas fileiras a ambos os dous lados da nervadura central de cada pínula e están cubertos por un insidio tipo paraugas agarrado polo centro cos bordos serrados. Producen esporas amarelas claras.

## Usos 
Adóitase utilizar coma planta ornamental en xardíns. Existen varios cultivares cultivados.

## Notas 
* Flora Europaea: *Polystichum setiferum*
* Hyde, H. A., Wade, A. E., & Harrison, S. G. (1978). *Welsh Ferns*. National Museum of Wales.

## Véxase tamén 
### Ligazóns externas
Patrick Wilson (actor)

**Patrick Joseph Wilson**, nado en Norfolk (Virxinia) o 3 de xullo de 1973, é un actor e cantante estadounidense.

## Filmografía 
### Cinema 
### Televisión 
## Véxase tamén 
### Ligazóns externas 
*
Cystopteris diaphana

***Cystopteris diaphana*** (Bory) Blasdell é un fento da familia Cystopteridaceae.

## Distribución 
Atópase localizado nalgúns puntos da costa coasta atlántica europea. É unha especie pouco común.

En Galiza atópase nas Fragas do Eume.

No Reino Unido atopouse por vez primeira en febreiro do ano 2000 na beira do río Camel, en Cornualla (Murphy & Rumsey, 2005).
)

## Notas
Patrick Wilson

O nome de **Patrick Wilson** pode referirse a:

***Patrick Wilson**, bibliotecario, documentalista e filósofo estadounidense (1927–2003);
***Patrick Wilson**, actor de cinema, televisión e teatro estadounidense (n. 1973);
***Patrick Wilson**, boxeador de Santa Lucía;
***Patrick Wilson**, compositor e músico inglés;
***Patrick Wilson**, actor neozelandés.

## Véxase tamén
***Pat Wilson**, batería da banda de rock alternativo Weezer;
***Pat Wilson**, cantante australiana;
***Paddy Wilson**, político norteirlandés (1933–1973);
Hieronymus Wolf

**Hieronymus Wolf**, nado en Oettingen in Bayern o 13 de agosto de 1516 e finado en Augsburgo o 8 de outubro de 1580, foi un humanista e historiador alemán famoso sobre todo pola introdución dun sistema de historiografía que se converteu en estándar para as moitas obras de historia grega medieval. Dedicouse sobre todo ás crónicas do Imperio bizantino.

## Traxectoria 
Nado na Alemaña meridional, nun pequeno centro de Baviera, foi educado segundo os ideais do nacente movemento humanista e estudou en profundidade a Xesús e as obras latinas. Traduciu moitas obras greco-romanas do latín ou do grego ao alemán, volvendo accesíbeis así tales obras aos estudosos alemáns. Publicou un texto de Isócrates en 1551 en París. Traballou na Biblioteca de Augsburgo, que se converteu en famosa a nivel europeo pola súa rica recolleita de manuscritos antigos traducidos ao alemán.

## Véxase tamén 
### Ligazóns externas 
* Vinte e un textos dixitalizados de Hieronymus Wolf no sitio MDZ, Münchener DigitalisierungsZentrum Digitale Bibliothek. URL visitado o 09/05/2013
Lista de episodios de Dragon Ball Z

'*Lista de episodios de *Dragon Ball Z'''*, continuación do anime As bólas máxicas*.

## Sagas 
## Episodios 
### Os Saiyans (1-35) 
### O Planeta Namek (36-74) 
### Freezer (75-107) 
### O retorno de Garlic Jr. (108-117) 
### Os Androides (118-139) 
### Célula (140-165) 
### Os Xogos de Célula (166-194) 
### O Torneo de Artes Marciais do Outro Mundo (195-199) 
### O 25 Aniversario do Torneo de Artes Marciais (200-219) 
### O Meigo Babidi (220-253) 
### O Monstro Bu (254-291) 
## Especiais
Robin Hood

**Robin Hood** foi un arquetípico heroe e foraxido do folclore inglés medieval. 

Segundo a lenda, Robin Hood era un home chamado **Robin Longstride** ou **Robin de Locksley**, quen era de gran corazón e vivía fora da lei, agochado no Bosque de Sherwood e de Barnsdale, preto da cidade de Nottingham. Hábil arqueiro, defensor dos pobres e oprimidos, loitaba contra o *shériff* de Nottingham e o príncipe Xoán sen Terra (logo Xoán I de Inglaterra), que utilizaban a forza pública para acaparar ilexitimamente as riquezas dos nobres que se lles opuñan. Na Inglaterra medieval, todo individuo que se opuña ós edictos reais era considerado un "foraxido".miniatura|Estatua de Robin Hood no Memorial de Nottingham.|esquerda
## Argumento de Robin Hood 
**Roberto Fitz Ooth** vai casar coa fermosa Mariana Gilewater, filla do barón de Arlongford. Pero a cerimonia é interrompida por unha banda de soldados do Príncipe Xoán irrompendo na capela e declara a Roberto Fitz Ooth "un home fora da lei". Este consegue fuxir cos seus fieis amigos e compañeiros e refúxiase no bosque de Sherwood, converténdose así en Robin Hood.

Mariana, encerrada co seu propio pai, escapa e reúnese co seu noivo, seguida polo cura-confesor, o Irmán Miguel, que cambiará de nome despois. Namentres, o príncipe Xoán namórase de Mariana, búscaa desesperadamente e queima o castelo do seu pai. Despois de numerosas aventuras no bosque, Robin Hood e os seus amigos atopan un cabaleiro descoñecido: o Rei Ricardo, que volve de Terra Santa. Devolve os seus títulos nobiliarios a Robin e ós demais perseguidos e permite que case coa súa amada.

## Filmografía 
miniatura|Douglas Fairbanks como Robin Hood.
Algunhas adaptacións ó cine foron:
* Curtametraxe de cine mudo titulada *Robin Hood and his Marry Men* (1908) dirixido por Percy Stow.
* Cine mudo *Robin Hood outlawed* (1912), produción británica.
* Cine mudo *Robin Hood* (1912), versión estadounidense con Robert Frazer.
* Cine mudo *In the days of Robin Hood* (1913), versión norteamericana.
* *Robin Hood* (1973), filme de animación producido polos estudios Disney. Os personaxes son todos animais que habitan o bosque de Sherwood. Robin é un raposo.
* *Robin Hood, príncipe dos ladróns* (1991), de Kevin Reynolds e protagonizada por Kevin Costner.
* *Robin de Locksley* (1996) protagonizada por Devon Sawa.
* *Back to Sherwood* (1999), serie de TV de produción canadense.
* *Robin Hood, Prince of Sherwood* (2008), telefilme, producido para TV.
* *Beyond the Sherwood Forest* (2009) con Robin Dunne e Erica Durance.
* *Robin Hood*, de Ridley Scott, con Russell Crowe, (2010).

## Notas 
## Véxase tamén 
### Outros artigos 
* Aeroporto de Doncaster Sheffield, entre Doncaster e Sheffield nomeado en 2005 "*Robin Hood Airport Doncaster Sheffield".*
* Árbore de Robin Hood
* Bosque de Sherwood
* Carta Magna
* Major Oak (o "Carballo Maior" da lenda de Robin Hood)
* Nottinghamshire

### Ligazóns externas 
* "La Carta Magna y la leyenda de Robin Hood" (en castelán, *Historia Hoy*).
Máquina simple

miniatura|280px|Táboa de máquinas simples, de Cyclopedia de Chambers, 1728. Constitúense como os compoñentes básicos dos que xorden as demais máquinas, máis complexas.
Unha **máquina simple** é un aparello mecánico que transforma un movemento noutro diferente, valéndose da forza recibida para entregar outra de magnitude, dirección ou lonxitude de desprazamento distintos á da acción aplicada.

Nunha máquina simple cúmprese a lei da Conservación da enerxía: (*a enerxía non se crea nin se destrúe, transfórmase*). A forza aplicada, multiplicada pola distancia aplicada (traballo aplicado), será igual á forza resultante multiplicada pola distancia resultante (traballo resultante). Unha máquina simple, nin crea nin destrúe traballo mecánico, só transforma algunhas das súas características. Tódalas máquinas simples converten unha forza pequena nunha meirande, ou viceversa. Algunhas cambian tamén a dirección da forza.

A relación entre a intensidade da forza de entrada e a de saída denomínase vantaxe mecánica. Por exemplo, a vantaxe mecánica dunha panca é igual á relación entre a lonxitude dos seus  brazos. As máquinas simples son a miúdo usadas en combinación, como compoñentes de máquinas máis complexas.

## Tipos 
A listaxe tradicional de máquinas simples é a seguinte:
*Panca
*Plano inclinado
*Polea
*Torno
*Cuña
*Parafuso

Porén, esta listaxe non debe ser considerada como definitiva ou inamovíbel. Algúns autores consideran a cuña e o parafuso como aplicacións do plano inclinado; outros inclúen a roda como máquina simple e algúns conciben o torno como unha máquina composta que combina a polea e a panca.

## Notas 
## Véxase tamén 
### Ligazóns externas 
*Vídeo sobre máquinas simples
David Moyes

**David William Moyes**, nado en Bearsden o 25 de abril de 1963, é un exfutbolista e actual adestrador de fútbol escocés. Xogaba de defensa e actualmente adestra o West Ham United FC da Premier League inglesa.

## Traxectoria 
O 9 de maio de 2013 anunciouse que sería o sucesor de Alex Ferguson no Manchester United. En abril de 2014 foi destituído debido aos malos resultados, sendo substituído por Ryan Giggs.

O 11 de novembro de 2014 firmou como novo adestrador da Real Sociedad até xuño de 2016, en substitución de Jagoba Arrasate.

## Notas 
## Véxase tamén 
### Ligazóns externas 
* Datos do adestrador en soccerbase.com
Estela Estévez Barreiro

**María Estela Estévez Barreiro**, nada en Vigo o 24 de febreiro de 1965, é unha ex-atleta olímpica galega.

## Traxectoria 
miniatura|A cidade de Vigo ós seus atletas.
Adestrada por Oliva Román, proclamouse campioa absoluta de España en 6 ocasións coa sección de atletismo do Celta de Vigo. Entre outros logros, en 1989 foi gañadora dos 3.000 metros no Campionato Iberoamericano celebrado en México. Tamén participou en mundiais de atletismo e, no ano 1992, nos Xogos Olímpicos de Barcelona.
## Notas 
## Véxase tamén 
### Bibliografía 
* 
* 
* 

### Ligazóns externas 
* Historial completo de  Comesaña Sporting Club .
Kestrel

O motor foguete **Kestrel** (*lagarteiro* en inglés) é un motor alimentado por osíxeno líquido e queroseno desenvolvido por SpaceX para uso na segunda etapa do foguete Falcon 1. É un motor de alta eficiencia e baixa presión deseñado para funcionar no baleiro. Non usa turbobomba e o propelente alimenta o motor mediante a presión do propio tanque de propelente. O motor refrixérase ablativamente a nivel da cámara de combustión e radiativamente na tobeira, fabricada nunha aliaxe de niobio. O control do vector de impulso en guiñada e cabeceo conséguese mediante actuadores electromecánicos na cúpula do motor. O contro en alabeo e o control de actitude durante as fases de costeo conséguese mediante propulsores de helio. O motor ten encendedores redundantes para mellorar a fiablidade da ignición no baleiro, capaces de varios reencendidos.

## Notas 
## Véxase tamén
Praia dos Cristais

[miniatura|Panel feito de cristais acuñado co [Nunca Máis, no carreiro de acceso á praia.]]
A **praia dos Cristais** é un pequeno areal situado na vila de Laxe, na Costa da Morte.

A súa denominación débese a que a praia está chea de pequenos anacos de cristal, que semellan area multicolor. O vidro tirábase preto da praia e despois de se desgastar por erosión na costa foise acumulando nesta, xa que é unha zona de deposición.
 
A praia ten un pequeno varadoiro que serve de refuxio para pequenas embarcacións e un palco de pedra onde se realizan actividades culturais coma o *solpor poético*. Preto da praia hai un miradoiro e o faro da Insua.

Nesta praia rodouse a serie *Mareas vivas* da TVG.

Por esta praia pasa a 4ª etapa da ruta de sendeirismo do Camiño dos Faros.

## Notas
## Véxase tamén 
### Outros artigos 
*Praia de Traba
* Camiño dos Faros

### Ligazóns externas 
* Páxina web do Concello de Laxe.
FileZilla

**FileZilla** é un software libre e multiplataforma, consistindo do **FileZilla Client** e do **FileZilla Server**. Os binarios están dispoñibles para Windows, Linux e macOS. Soporta FTP, SFTP, e FTPS (FTP sobre SSL/TLS). No 18 de abril de 2011, o Filezilla Client era a sétima descarga máis popular de tódolos tempos en SourceForge.net. O soporte para SFTP (SSH File Transfer Protocol) non está implementado no Filezilla Server.

O código fonte de Filezilla está aloxado en SourceForge.net e o proxecto foi nomeado como Proxecto do Mes en novembro de 2003. A pesar da similitude do nome con Mozilla, FileZilla non ten relación co proxecto.

## Notas
## Véxase tamén
### Ligazóns externas 
*Páxina oficial .
Arnold Joseph Toynbee

**Arnold Joseph Toynbee**, nado en Londres, Reino Unido, o 14 de abril de 1889 e finado o 22 de outubro de 1975, foi un historiador e profesor británico que intentou sintetizar a historia universal.
## Traxectoria 
Sobriño do historiador da economía, Arnold Toynbee, con quen o confunden a miúdo, Arnold J. Toynbee naceu en Londres, estudou na Universidade de Oxford. En 1912 empezou o seu traballo de profesor no mesmo centro, onde pasou ao King's College (ensinando grego moderno e historia do imperio bizantino) e a London School of Economics, os dous na Universidade de Londres. Durante a primeira guerra mundial e tamén durante a segunda guerra mundial traballou para os servizos de intelixencia do *Foreign Office* británico e, ao final da guerra, asistiu como delegado á Conferencia de Paz de París de 1919.

A súa irmá, Jocelyn Toynbee (1897-1985) foi tamén unha recoñecida historiadora, arqueóloga e numismática.

## Obra 
A súa obra principal “Un estudo da historia” (título orixinal: *A Study of History*), en doce volumes aparecidos entre 1934 e 1961, é unha análise da historia mundial e as civilizacións nas que Toynbee aprecia uns ciclos de auxe e decadencia, aínda que sen o determinismo apuntado por Oswald Spengler.

As súas teorías han ter moito eco e influencia, algúns críticos, porén, cren que Toynbee dá demasiada influencia á relixión na evolución das civilizacións.

## Notas
OICETS

**OICETS** (acrónimo de *Optical Inter-orbit Communications Engineering Test Satellite*), rebautizado tras o lanzamento como **Kirari**, foi un satélite artificial xaponés lanzado o 23 de agosto de 2005 mediante un foguete Dnepr desde o Cosmódromo de Baikonur.

## Características 
OICETS foi un satélite de comunicacións experimental lanzado para probar a comunicación óptica, mediante láser, entre satélites en órbita, separados miles de quilómetros entre eles. Para iso levaba a bordo o instrumento LUCE (*Laser-Utilizing Communications Equipment*), consistente nun pequeno telescopio duns 25&nbsp;cm de diámetro, que funcionaba como transmisor e receptor para establecer contaco co satélite de comunicacións experimental europeo Artemis, a máis de 30.000&nbsp;km de distancia. OICETS estudou o efecto das vibracións sobre o apuntado do láser, que tiña que ter unha precisión de milésimas de grao.

OICETS foi deixado de usar o 24 de setembro de 2009, moito despois do ano inicialmente previsto de vida para o satélite.

## Notas 
## Véxase tamén 
### Outros artigos 
* Artemis (satélite)
Caneca

Unha **caneca** é unha variedade de recipiente semellante a un vaso, mais cun saliente chamado "asa". Ao contrario da cunca, que ten a base inferior máis pequena que a abertura superior, a caneca ten xeralmente forma cilíndrica. Diferéncianse das xerras principalmente polo seu menor tamaño e a ausencia de bico.

## Función 
A caneca é un recipiente resistente, destinado para almacenar líquidos en temperaturas elevadas, como café, té, chocolate quente ou leite. Hoxe en día é común tamén un tipo de caneca, feita de vidro, destinada principalmente ao consumo de cervexa.

## Materiais 
As canecas son feitas tradicionalmente de cerámica, mais hoxe en día existen canecas de vidro resistente a choques térmicos, de plástico ou de metais, como aceiro e aluminio.

## Notas
Nuri Şahin

**Nuri Şahin**, nado o 5 de setembro de 1988 en Lüdenscheid, é un exfutbolista e actual adestrador turco. Xogaba de mediocentro. Comezou a súa carreira no Borussia Dortmund, onde estivo seis anos, cunha cesión dun ano ó Feyenoord incluída, antes de fichar polo Real Madrid en 2011 por 10 millóns de euros. En agosto de 2012 foi cedido ó Liverpool ata xaneiro de 2013, e foi cedido de novo ó Borussia Dortmund. Ademais, foi internacional coa selección de Turquía de 2005 a 2017.

## Palmarés 
;Feyenoord
* **Copa dos Países Baixos: 1**
:: 2007–08

;Borussia Dortmund
* **Bundesliga: 1**
:: 2010–11

;Real Madrid
* **Primeira división española: 1**
:: 2011–12

## Notas 
## Véxase tamén 
### Ligazóns externas 
* Datos do xogador en soccerbase.com
Beate Uhse

**Beate Uhse-Rotermund**, nada como **Beate Köstlin** o 25 de outubro de 1919 en Wargenau e finada o 16 de xullo de 2001 en Sankt Gallen (Suíza), foi unha piloto de aviación e unha personalidade dos negocios alemá. Fundou, rematada a segunda guerra mundial o primeiro sex-shop do mundo. A día de hoxe, a sociedade "Beate Uhse AG" cotiza no mercado de valores e é a máis grande empresa xermana de produtos eróticos.

## Traxectoria 
Era filla dun labrego e doutor prusiano. Con 17 anos xa tiña licenza de voo e con 24 loitou na Luftwaffe durante a segunda guerra mundial. En 1945, fuxiu de Berlín cara a Schleswig-Holstein cando, despois de ser arrestada polo exército británico e liberada o mesmo ano, comezou a dar clases de inglés, vender xoguetes feitos á man e dar instrucións sobre anticonceptivos aos mozos desa rexión. Creou unha revista sobre temas sexuais que vendeu 32&nbsp;000 exemplares. En 1960 tiña un millón de clientes por catálogo e dous anos despois fundou o primeiro sex shop do mundo.

Morreu de pneumonía. 

## Notas 
## Véxase tamén 
### Bibliografía 
* Beate Uhse und Ulrich Pramann: Ich will Freiheit für die Liebe — Beate Uhse [*Beate Uhse: I Want Freedom For Love*]. Die Autobiographie. Ullstein Taschenbuch. 2001. .
* Beate Uhse: Mit Lust und Liebe. Mein Leben. Ullstein. 1989. .
* Elizabeth Heineman: *Before Porn Was Legal: The Erotica Empire of Beate Uhse.* The University of Chicago Press. 2011. .
WINDS

**WINDS** (acrónimo de *Wideband InterNetworking engineering Demonstration Satellite*), rebautizado tras o lanzamento como **Kizuna**, foi un satélite artificial xaponés lanzado o 23 de febreiro de 2008 mediante un foguete H-IIA desde o Centro Espacial de Tanegashima.

## Características 
WINDS foi un satélite de comunicacións xeoestacionario experimental lanzado para probar novos sistemas de banda larga en satélites, sendo capaz de transmitir con velocidades de ata 1,2 Gbps en banda Ka mediante dúas antenas multifeixe, un feixe cubrindo Xapón e o outro cubrindo varias cidades do sueste asiático. Tamén levaba a bordo unha matriz de antenas de fase activa (APAA, *Active Phased Array Antenna*) capaz de cambiar rapidamente a dirección do feixe de transmisión.

## Notas
Orxata Sound System

**Orxata Sound System** (a miúdo escrito simplemente **Orxata**, en homenaxe á bebida homónima) é un colectivo musical valenciano nacido no 2003 que mestura diferentes estilos de música electrónica coma o drum and bass, electro, dubstep ou ragga coa música tradicional valenciana. 
As letras conteñen un forte compoñente de crítica social e un certo compoñente escéptico: ademais de utilizaren o valenciano coma lingua para se expresaren, o grupo aposta por formas libres e horizontais de distribución e creación facendo uso de licenzas de Creative Commons, publicando o seu traballo nas redes de intercambio p2p, e promovento a edición das letras das súas cancións nunha páxina wiki na súa web.

## Discografía 
Os discos da banda seguen a mesma nomenclatura que as versións dun programa informático. Así, a demo coñécese como 0.5, e os tres álbums están numerados 1.0, 2.0 e 3.0.

### Maquetas 
#### Orxata 
Autoedición baixo Creative Commons, (2005)

### Álbums 
#### *1.0* (2007) 
# Mascletà 1.0
# S'obrin les portes
# Nai ti su
# Aborígens 2207
# En ma vida he fet faena
# Exèrcit d'escèptics
# Ofensiva Tutupà
# Semidéus
# Ni marques ni pamflets
# La lluna de València

#### *2.0 beta 1* (2009) 
# Ausonia Guevara
# Palmera Destroy
# Badalls

#### *2.0 beta 2* (2010) 
# Me La Fiques More
# Came Came Crew
# Gerointifada

#### *2.0 (2011)* 
# Me La Fiques More
# Farma
# Palmera Destroy
# Tesla
# Ausonia Guevara
# Came Came Crew
# Badalls
# Gerointifada
# Violència
# Suavitat Universal (escrita a partir de letras propostas a través de Twitter)

#### *3.0 (*2012) 
# Aspra Diàspora
# Ho podem tot
# Colp a colp
# Orgasme
# Coopera
# Eyjafjallajökull
# La folia
# Satèl·lits
# Vaga mundial indefinida
# La Dansa del Vetlatori
# Modus Operandi
# València Crida
# Caixó Abobinable

#### *3.1* 
# Hi Ha Los
# Colp a Colp (SoniyeMuzick remix)
# Orgasme (Versión de 121dB)
Mora IK

O **Mora IK** (tamén coñecido como **Mora Hockey**) é un equipo profesional de hóckey sobre xeo da cidade de Mora (Suecia). Actualmente compite na Hockeyallsvenskan, a segunda categoría do hóckey sobre xeo sueco, aínda que durante catro tempadas competiu na máxima categoría, a Elitserien (dende a tempada 2004–05 á 2007–08), e outras 21 antes de que adoptara a denominación actual (da tempada 1945–46 á 1948–49, da 1950–51 á 1951–52, 1953–54, da 1956–57 á 1958–59, 1962–63, da 1964–65, e da 1966–67 á 1974–75).

## Historia 
O Mora IK foi fundado en 1935 e ascendeu á máxima categoría en 1945. Logo de varias tempadas na segunda categoría (a Hockeyallsvenskan, o Mora gañou a promoción á Elitserien en 2004 e tomou a vantaxe no lockout desa tempada na National Hockey League para fichar a varios xogadores como Shawn Horcoff, Daniel Cleary e os irmáns Marián e Marcel Hossa, que contribuíu a que a Elitserien se convertese nun dos principais destinos para os xogadores da NHL durante a cancelada tempada 2004-05. O Mora finalizou ese ano na novena posición, un bo resultado para un equipo que acababa de ascender. Con todo, na tempada 2007-08, o equipo finalizou 11º na táboa, véndose forzado a xogar a Kvalserien para manter a categoría, aínda que finalmente rematarían na 4ª posición, descendendo á HockeyAllsvenskan. O equipo xogaría novamente a Kvalserien para ascender á máxima na tempada 2010-11, aínda que rematou na derradeira posición, polo que non puido conseguir o ascenso. Durante o lockout de 2012 na NHL, chegou ao equipo Bobby Ryan (Anaheim Ducks), e Anze Kopitar (do gañador da Stanley Cup Los Angeles Kings) uniuse tamén ao equipo sueco para xogar co seu irmán Gašper no tempo que durara o lockout.

## Xogadores 
### Números retirados 
* 17 Hasse Hansson (xogou no club entre 1967 e 1984)

## Notas 
## Véxase tamén 
### Ligazóns externas 
* Sitio web oficial 
* *Drakarna* seareiros
Montemayor

**Montemayor** é un municipio español da provincia de Córdoba, Andalucía, emprazada en plena campiña cordobesa. A súa situación sobre o monte de maior elevación da contorna dálle á vila o seu nome propio, así como o sobrenome de *Mirador de la Campiña*. Conta cun miradoiro con excelentes vistas situado ao pé do seu castelo. No ano 2005 tiña 3.890 habitantes. A súa extensión superficial é de 58&nbsp;km² e ten unha densidade de 67,1 hab/km². As súas coordenadas xeográficas son 37º 39' N, 4º 42' O. Atópase situada a unha altitude de 413 metros e a 32 quilómetros da capital de provincia, Córdoba. A súa economía baséase no sector primario, sendo as súas principais producións o cereal, o viño e o aceite.

## Véxase tamén 
### Ligazóns externas 
* Páxina oficial do Concello
* Montemayor, Sistema de Información Multiterritorial de Andalucía.
* Patrimonio cultural de Montemayor na Guía Digital del Patrimonio Cultural de Andalucía. IAPH
Montalbán de Córdoba

**Montalbán de Córdoba** é un municipio español situado no suroeste da provincia de Córdoba, na comunidade autónoma de Andalucía. O municipio atópase na comarca da Campiña Sur Cordobesa e pertence ao partido xudicial de Montilla. As súas coordenadas xeográficas son 37º 35' N, 4º 45' O. Atópase a unha altitude de 273 msnm No ano 2011 tiña 4.586 habitantes e unha densidade de poboación de 136,24 hab/km².

O nome do municipio deriva do latín MONTEM·ALBANVM, que significa "Monte Branco", evolucionando a Monte Albano, despois a Mont' Alban' e finalmente é Montalbán. Este nome é consecuencia da cor da terra do monte sobre o que se sitúa a localidade, que é de calcaria branca.

## Notas 
## Véxase tamén 
### Ligazóns externas 
* Ayuntamiento de Montalbán de Córdoba
* Montalbán de Córdoba, Sistema de Información Multiterritorial de Andalucía.
* Patrimonio cultural de Montalbán de Córdoba en la Guía Digital del Patrimonio Cultural de Andalucía. Instituto Andaluz del Patrimonio Histórico
Imanol Agirretxe

**Imanol Agirretxe Arruti**, nado en Usurbil o 24 de febreiro de 1987, é un exfutbolista español. Xogaba de dianteiro.

## Traxectoria 
Formado na canteira da Real Sociedad, debutou no primeiro equipo na tempada 2004-05, e anotou o seu primeiro gol no seu segundo partido, na derrota por 1-3 contra o Málaga CF. Nas seguintes tres tempadas, tan só xogou en 9 partidos de liga, e foi ademais cedido ó CD Castellón da Segunda División

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en transfermarkt.co.uk
Montoro

**Montoro** é un municipio español da provincia de Córdoba, Andalucía. No ano 2008 tiña 9.895 habitantes. A súa extensión superficial é de 586&nbsp;km² e ten unha densidade de 16,4 hab./km². Atópase situada a unha altitude de 195 metros e a 41 quilómetros da capital de provincia, Córdoba.

## Véxase tamén 
### Ligazóns externas 
* Obras sobre Montoro na Biblioteca Nacional de España
* Montoro - Sistema de Información Multiterritorial de Andalucía
* Paisajes culturales de Andalucía: Montoro (Córdoba). Instituto Andaluz del Patrimonio Histórico
* Patrimonio cultural de Montoro na Guía Digital del Patrimonio Cultural de Andalucía, IAPH
Feira de Abril

Coñécese como **Feira de Abril** ao conxunto de casetas e atraccións que se instalan para a celebración da festa local da cidade de Sevilla (España). Máis xeralmente é unha festa que reivindica os costumes e cultura andaluces e que se celebra en varias cidades fóra de Andalucía.

A feira remóntase ao 25 de agosto de 1846 e celébrase durante unha semana no mes de abril, que cambia en función da data da Semana Santa.

## Véxase tamén 
### Ligazóns externas 
* Portadas da Feira de Sevilla 
* Guía Rápida da Feira de Abril
Örebro HK

O **Örebro Hockeyklubb** ou **Örebro HK** é un equipo profesional de hóckey sobre xeo da cidade de Örebro (Suecia). O equipo ascendeu á máxima categoría do hóckey sobre xeo sueco, a SHL, para a tempada 2013-14. Xoga os seus partidos como local no Behrn Arena, un pavillón con capacidade para 5.150 espectadores.

## Historia 
O club fundouse en 1990 como *HC Örebro 90*. Aínda que existía o Örebro IK (ÖIK), o obxectivo do HC Örebro 90 era asegurarse de que os xogadores de hóckey sobre xeo que non conseguiran un posto no Örebro IK puideran seguir xogando ao hóckey sobre xeo en Örebro. Logo da quiebra do ÖIK en 1999, varios xogadores do ÖIK pasaron ao HC Örebro 90; un deles, Henrik Löwdahl, actualmente xoga no equipo (e o fixo dende a quiebra do ÖIK). O club mudou o seu nome para Örebro HK en 2005.

O equipo ascendeu á segunda categoría, a Allsvenskan (agora Hockeyallsvenskan) na tempada 2000-01, mais descendeu á Division 1 na tempada 2003-04, pasando cinco tempadas na Division 1 logo do seu descenso. O equipo alcanzou a Kvalserien de ascenso á Hockeyallsvenskan na tempada 2008-09, conseguindo o seu regreso á Hockeyallsvenskan ao finalizar na primeira posición na cualificación. O equipo rematou no 10º lugar na tempada 2009-10 e non se clasificou para os *play-offs*. Na tempada 2010-11 o equipo mellorou significativamente, rematando na terceira posición, o que lle deu dereito a participar na Kvalserien para ascender á Elitserien, aínda que non conseguiu o ascenso ese ano ao finalizar na quinta posición. Dous anos despois, na Kvalserien de 2013, o equipo conseguiu o ascenso á máxima categoría e debutará na mesma na tempada 2013-14, sendo tamén a primeira tempada cun equipo de Örebro na máxima categoría dende a tempada 1978-79.

Dende o 27 de maio de 2011, o club colabora co Färjestad BK.

## Notas 
## Véxase tamén 
### Ligazóns externas 
* Sitio web oficial
Obejo

**Obejo** é un municipio español da provincia de Córdoba, Andalucía, composto polo núcleo urbano principal e outras dúas poboacións: Cerro Muriano e Estación de Obejo. No ano 2011 tiña 1.985 habitantes. A súa extensión superficial é de 214&nbsp;km² e tiña unha densidade de 8,5 hab/km². As súas coordenadas xeográficas son 38º 08' N, 4º 48' O. Encóntrase situada a unha altitude de 707 metros e a 45 quilómetros da capital de provincia, Córdoba.

## Véxase tamén 
### Ligazóns externas 
* Obejo - Sistema de Información Multiterritorial de Andalucía
Kosmos 2I

**Kosmos 2I**, **Cosmos 2I** ou ás veces simplemente **Kosmos 2**, código GRAU **11K63**, foi o nome dun modelo de foguete espacial soviético activo entre 1965 e 1977.

## Características 
Kosmos 2I foi desenvolvido a partir do mísil de alcance medio R-12, deseñado por Mikhail Yangel, a raíz dun decreto do goberno soviético promulgado en 1960 no que se instaba á creación dun lanzador lixeiro que non derivara da familia de lanzadores do mísil R-7, que incluía ós foguetes Soiuz. Como primeira etapa elixiuse unha modificación do R-12, mentres que a segunda etapa desenvolvouse a partir de cero. O primeiro voo de probas con éxito tivo lugar o 16 de marzo de 1962. Kosmos 2I foi lanzado un total de 126 veces, con só nove fallos.

## Historial de lanzamentos 
## Notas 
## Véxase tamén 
### Outros artigos 
*Kosmos 1 (foguete)
*Kosmos
*Kosmos 3
*Kosmos 3M
Palenciana

**Palenciana** é un municipio español da provincia de Córdoba, Andalucía. No ano 2007 tiña 1.594 habitantes. A súa extensión superficial é de 17&nbsp;km² e tiña unha densidade de 92,9 hab/km². As súas coordenadas xeográficas son 37º 15' N, 4º 35' O. Encóntrase situada a unha altitude de 399 metros e a 104 quilómetros da capital de provincia, Córdoba.

Palenciana debe o seu nome ao seus fundadores, que foron uns antigos palentinos da época da reconquista que se dedicaron á talla de aciñeiras para facer carbón alá polo século XIII.

Está situada ao sur da provincia de Córdoba, entre os Llanos de Antequera e a Subbética cordobesa, xunto ao río Genil. A Palenciana chégase por El Tejar desde a estrada nacional 331 e desde Antequera por estrada provincial.

## Véxase tamén 
### Ligazóns externas 
* C.E.I.P. San José , Colexio de Ed. Infantil, Ed. Primaria e Ed. Secundaria Obrigatoria.
* Estatísticas Palenciana, Sistema de Información Multiterritorial de Andalucía.
Nueva Carteya

**Nueva Carteya** é un municipio español da provincia de Córdoba, Andalucía. Ten unha superficie de 70&nbsp;km², e encóntrase situada a unha altitude de 454 metros e a 55 quilómetros da capital de provincia, Córdoba. A principal actividade económica é a agricultura, en especial o cultivo da oliveira, para crear aceite.

## Véxase tamén 
### Ligazóns externas 
* Páxina web oficial do Concello
* Nueva Carteya - Sistema de Información Multiterritorial de Andalucía
* Patrimonio cultural de Nueva Carteya na Guía Digital del Patrimonio Cultural de Andalucía. IAPH
Puga

O termo **Puga** pode referirse a:

*Calquera obxecto dunha materia ríxida, delgado e aguzado:
**Para as plantas véxase **espiña**;
**Para os animais véxase puga (zooloxía);
***Puga**, anaco dunha planta que se introduce noutra (véxase enxerto) ou na terra para producir outra planta, esgallo, esgallo, tano; 
***Puga**, pequena lámina a modo de uña, de óso, ou modernamente de plástico, que se usa para facer vibrar as cordas de instrumentos tales coma a guitarra, plectro;
***Puga**, liñaxe galego.

Como topónimo, pode referirse a:

;En Galiza
***Puga**, parroquia do concello de Toén;
****Puga**, lugar de dita parroquia;
***A Puga**, lugar da parroquia de Benade, no concello de Lugo;
***O Barrio de Puga**, lugar da parroquia de Pradeda, no concello de Carballedo;
***O Pugariño**, lugar da parroquia de Teis, no concello de Vigo.

## Véxase tamén
### Outros artigos
Taurus Group

**Taurus Group** é unha empresa catalá de Oliana (Alt Urgell) adicada á fabricación, distribución e venda de electrodomésticos.

## Historia
A empresa foi fundada nunha garaxe en 1962 para a fabricación de muíños de café e secadores de cabelo. Actualmente a empresa está formada por 17 marcas que venden en 48 países. A empresa ten certificacións ISO 9001:2008 e ISO 14001:2004.

## Marcas do grupo
* Taurus
* Monix
* Casals
* Turnix
* Winsor
* Minimoka
* Mellerware
* Mallory
* Práctika
* Alpatec
* Inalsa
* White & Brown
* Taurus professional
* Coffeemotion
* Mycook
* Lavakan
* Lucky
* Solac

## Véxase tamén
### Ligazóns externas
* Páxina web de Taurus
Xacinto (planta)

Os **xacintos** son plantas pertencentes ao xénero ***Hyacinthus***. Son plantas perennes e bulbosas pertencentes á subfamilia das escilóideas dentro das asparagáceas. Son orixinarios da rexión mediterránea e da África meridional. O seu nome provén de Xacinto, amante do deus Apolo segundo a mitoloxía grega.

O xacinto común, normalmente cultivado en Galiza (*Hyacinthus orientalis*) foi tan popular durante o século XVIII que se cultivaron máis de 2.000 tipos nos Países Baixos, o principal produtor hoxe en día.

O xacintos producen unha única e mesta espiga de recendentes flores en tons avermellados, azuis, brancos ou amarelos. Unha variedade de florista máis delicada e miúda do xacinto común é o *xacinto romano (var. albulus)* de pétalos azuis ou brancos.

Na actualidade, recoñécense soamente tres especies no xénero *Hyacinthus*, aínda que algunhas autoridades colocan *H. litwonowii* e *H. transcaspicus* no xénero emparentado *Hyacinthella*, deixando o *Hyacinthus* coma monotipo.

## Galería de imaxes 

Ficheiro:Hyacinthus orientalis (pink cultivar) 01.JPG|*Xacinto, variedade rosada*.
Ficheiro:Blue Hyacinth by Kranchan.jpg|*Xacinto, variedade azul*.
Ficheiro:Hyacinthus orientalis (white cultivar) 01.JPG|*Xacinto, variedade branca*.
Ficheiro:Gerard Van Spaendonck - Jacinthe.jpg|*Xacinto*, debuxo de Gerard Van Spaendonck.
Ficheiro:Hyacinthus (in a flowerbed) 02.JPG|*Xardín de xacintos*.
Ficheiro:The Temple of Flora, Hyacinths.jpg|*Xacintos no Templo de Flora*, debuxo de Robert John Thornton.

## Véxase tamén 
### Ligazóns externas
Allium

[miniatura|right|[Allo bravo (*Allium vineale*).]]
***Allium*** é o xénero das cebolas, allos, allos porros, ceboliños, chalotas e allos bravos. O cheiro é característico de todo o xénero mais non todos os membros posúen ese sabor forte.

Existen arredor de 1.250 especies neste xénero, aínda que o número non é pacífico, porque *Allium* é taxonomicamente difícil e son numerosas as especies fronteirizas discutidas. A especie tipo do xénero é *Allium sativum*.
 
No Sistema de clasificación APG III *Allium* inclúese na familia Amaryllidaceae, subfamilia Allioideae (anteriormente, familia *Alliaceae*). Nalgúns sistemas de clasificación máis antigos, *Allium* colocábase na familia Liliaceae.

Son plantas bulbosas anuais ou bienais que medran en climas temperados do hemisferio norte, agás unhas cantas especies que medran en Chile, como (*Allium juncifolium*), no Brasil (*Allium sellovianum*) ou en África tropical (*Allium spathaceum*). A súa altura pode variar entre 10&nbsp;cm e 1,5 m e as flores forman unha umbela ao final dun talo carente de follas. O tamaño dos bulbos varía tamén considerabelmente e forman pequenos arredor do principal. Moitas especies do xénero *Allium* caracterízanse fitoquimicamente pola formación de sulfuros e sulfóxidos de alilo, en cuxa biosíntese se detectou como principal precursor a aliína.

## Allos ornamentais 
Numerosas especies de *Allium* utilízanse en xardinaxe para embelecer parques e xardíns e se coñecen coma "allos ornamentais". Son fáciles de cultivar se ben non son moi populares, talvez polo cheiro aliáceo que botan. As súas inflorescencias teñen longa vida na auga, polo que tamén son útiles como flor cortada. Ademais, as inflorescencias secas utilízanse para decoración do fogar. A diversidade que presentan estas especies ornamentais, tanto en altura (dende 2 a 12 dm), como en forma e cor da follaxe (dende follas finas até moi largas, verde escura até verde azulado) e cor das flores (amarelo, branco, azul, púrpura e rosado) fainas sumamente versátiles para situar en distintos tipos de xardíns. Presentan dous tipos básicos de inflorescencias: en esferas grandes ou en pequenos grupos de flores erectas ou decumbentes. Entre as primeiras áchanse *Allium giganteum, Allium albopilosum, A. sphaerocephalon, A. aflatunense* e *A. karataviense*. No segundo tipo de inflorescencia áchanse *A. narcissiflorum, A. triquetrum, A. beesianum* e a popular *Allium moly*.

## Notas 
## Véxase tamén 
### Outros artigos 
* cebola
* allo
* allo porro
* ceboliño
* chalota
* allo bravo

### Ligazóns externas 
* Fotos en CalPhotos - BSCIT Universidade de California, Berkeley
Scottish Premier League 2011/12

A tempada **2011–12** da **Scottish Premier League** foi a 14ª edición da máxima competición ligueira de fútbol en Escocia, iniciada en 1998. A tempada empezou o 23 de xullo de 2011 e finalizará o 12 de maio de 2012.
## Equipos e estadios 
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos
**(C)** = Campión; **(D)** = Descendido; **(P)** = Promovido; **(O)** = Campión do play-off; **(A)** = Avanza de rolda.
1 O Rangers foi descendido á Scottish Third Division por motivos administrativos.

## Véxase tamén 
### Ligazóns externas 
* Páxina oficial
Inverness Caledonian Thistle F.C.

O **Inverness Caledonian Thistle Football Club** (tamén coñecido como **Thistle**, **ICT** ou **Inverness CT**) é un club de fútbol escocés da cidade de Inverness. Foi fundado en 1994 e compite na Scottish Championship.

## Palmarés
*Scottish First Division: 2003–04, 2009–10
*Scottish Third Division: 1996–97
*Scottish Challenge Cup: 2003–04

## Véxase tamén
### Ligazóns externas
*Páxina oficial do club
Betevé

**betevé**, antes coñecida como **BTV**, é unha canle de televisión local pública de Barcelona, xestionada pola sociedade anónima municipal *Informació i Comunicació de Barcelona* do concello da cidade. Emite desde 1994.

É a primeira televisión local que utiliza teletexto e tamén a primeira en emitir en TDT con interactivos MHP. Está adherida á Xarxa de Televisions Locals (XTVL) e forma parte da Asociación Europea de Televisións de Cidade (EAC TV) e da Coordinadora de Televisións Públicas Locais de Cataluña.

## Véxase tamén 
### Ligazóns externas 
* Sitio web oficial de Barcelona TV
St. Mirren F.C.

O **St. Mirren Football Club** é un club de fútbol escocés da cidade de Paisley. Foi fundado en 1877 e compite na Scottish Premier League.

## Palmarés
***Scottish First Division:** 1967–68,1 1976–77, 1999–2000, 2005–06
***Scottish Cup:** 1926, 1959, 1987
***Scottish League Cup:** 2013 
***Scottish Challenge Cup:** 2005
***Renfrewshire Cup:** 1882–83, 1883–84, 1887–88, 1890–91, 1893–94, 1896–97, 1897–98, 1903–04, 1909–10, 1910–11, 1923–24, 1924–25, 1925–26, 1927–28, 1928–29, 1929–30, 1931–32,1932–33, 1933–34, 1935–36, 1937–38, 1940–41, 1943–44, 1945–46, 1946–47, 1947–48, 1949–50, 1958–59, 1959–60, 1960–61, 1962–63, 1966–67, 1973–74, 1976–77, 1978–79, 1979–80,1982–83, 1983–84, 1984–85, 1985–86, 1987–88, 1989–90, 1997–98, 1998–99, 1999–2000, 2000–01, 2001–02, 2006–07, 2007–08, 2008–09, 2009–10, 2010–11, 2011–12, 2012–13
***Victory Cup:** 1919
***Anglo-Scottish Cup Winners:** 1979–80
***Summer Cup:** 1943
***Epson Invitational Tournament:** 1986–87

1Como a 'vella' Scottish Second Division

## Véxase tamén 
### Ligazóns externas 
*Páxina oficial do club